Tamaziɣt tekcem di tɣamsa tazzayrit ɣer tagara n useggas n 80 d tazwara n useggas n 90 s ifassen d ilmawen ma nezmer ad d-nini akka aladɣa deg wayen yeɛnan amawal, wid ixedmen ɣef tmaziɣt ur brin ara i ṭbel deg waman imi rran akka d wakka, jeṭfen-d sya w sya, zzaǧwen-d seg tutlayin nniḍen ama seg taɛrabt, ama seg tutlayin nniḍen am tefransist d tlatinit… Ma ngar tamuɣli ɣer wayen yettwaxedmen seg wasmi i as-tettunefk tegnit n unekcum ɣer unnar n tɣamsa deg useggas n 1992, ad t-naf d asurrif gar isurifen imenza s isallen i d-yewwin ɣef tmurt akked umaḍal s umata, d asurrif-agi i tt-yessawḍen ad taẓ ɣer sdatu tuɣal tettawi-d isallen-is s kraḍ n tantaliyin : Tacawit, Taqbaylit, d temẓabit.